b'\n_START_ARTICLE_\nZdru\xc5\xbeenje zdravstvenih zavodov Slovenije\n_START_PARAGRAPH_\nZdru\xc5\xbeenje zdravstvenih zavodov Slovenije je stanovska skupnost javnih zdravstvenih zavodov v Sloveniji._NEWLINE_Zdru\xc5\xbeenje je nastalo leta 1992 kot pravni naslednika Poslovne skupnosti za zdravstvo Slovenije oz. Skupnosti zdravstvenih zavodov SR Slovenije, ki je bila ustanovljena \xc5\xbee leta 1963._NEWLINE_Zdru\xc5\xbeenje je prostovoljno, \xc4\x8dlani so lahko javni zdravstveni zavodi in druge pravne osebe, ki opravljajo zdravstveno dejavnost na podlagi dodeljene koncesije._NEWLINE_Med temeljne naloge zdru\xc5\xbeenja sodi medsebojno povezovanje in sodelovanje \xc4\x8dlanov in zastopanje njihovih interesov. Skrbi za medsebojno obve\xc5\xa1\xc4\x8danje in izmenjavo izku\xc5\xa1enj ter prek svetovanja zagotavlja bolj\xc5\xa1e pogoje za delovanje svojih \xc4\x8dlanov._NEWLINE_Zdru\xc5\xbeenje je \xc4\x8dlan Evropskega zdru\xc5\xbeenja bolni\xc5\xa1ni\xc4\x8dne in zdravstvene oskrbe (HOPE), sodeluje tudi z nekaterimi drugimi sorodnimi mednarodnimi organizacijami.'